Cuneiform Tablet Kt 91/k 357 (AKT 8 19)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
um-ma e-la-ma ù a-šur-dan-ma a-na a-mur-IŠTAR a-šur-na-da ù ku-ni-lim qí-bi₄-ma 7 ma-na 12 GÍN KÙ.BABBAR i-dí-IŠTAR ub-lam nu-sà-ni-iq-šu-ma 7 GÍN im-ṭí 13 GÍN i ma-sà-im im-ṭí 1.5 ma-na KÙ.BABBAR a pá-ni IŠTAR-pì-lá-aḫ ra-dí ú-nu-tim ša ḫi-na-a nu-šé-bi₄-il₅ 1.5 ma-na KÙ.BABBAR a-na DUMU a-ḫa-tim ra-dí ú-nu-tim ša ku-ni-lim nu-šé-bi₄-il₅ 1 ma-na a-na bur-sú-in ra-dí ú-nu-tim ša DAM.GÀR-ri-im e-lá-ma ú-šé-bi₄-il₅ 0.5 ma-na a-na a-šur-dan ra-dí ú-nu-tim ša ḫi-na-a e-lá-ma-ma ú-šé-bi₄-il₅ 0.5 ma-na 3 GÍN KÙ.BABBAR a-na i-dí-sú-in kà-ṣa-ar kàr-wa-a i-na a-wa-tim i-bu-ni-a-tí-ma ni-dí-šum ša ni-ip-lá-tim ša ILLAT-at a-šur-iš-ta-kál DUMU sú-kà-li-a ù 10 GÍN KÙ.BABBAR ša li-bi₄-šu a-ni-pì-il₅-tí-šu-ma e-ta-kál kà-ṣa-ru-um ša ḫi-na-a ša iš-tù a-lim{ki} is-ri-da-ni 3 TÚG-tí-šu a-na bé-ú-lá-tí-šu ú-ša-qí-il₅-ni-a-tí-ma 4 GÍN 22.5 ŠE KÙ.BABBAR ni-pu-ul-šum 0.33333 ma-na 0.5 GÍN KÙ.BABBAR a-na ú-ku-ul-tí ANŠE.ḪI.A ša ḫi-na-a ú-ku-ul-tí nu-ša-ki-il₅ 11 GÍN KÙ.BABBAR 1 ma-na AN.NA a-na qá-tí ì-lí-úṣ-ra-ni ni-dí-in 8 GÍN KÙ.BABBAR a-na bur-sú-in ni-kà-sí iš-tí-šu ni-sí-ma a-šu-mì ḫi-na-a ú DAM.GÀR ni-dí-šu-um 5 GÍN KÙ.BABBAR a sí-pá-ra-tim a-na IŠTAR-pì-lá-aḫ ra-dí ú-nu-tim ša ḫi-na-a nu-šé-bi-il₅ 0.83333 ma-na LÁ 1 GÍN KÙ.BABBAR ša ḫi-na-a e-lá-ma iš-qúl 11 GÍN i ra-mì-ni-šu iš-qúl-ma 1 ma-na KÙ.BABBAR a-na i-dí-sú-in ra-dí ú-nu-tim ša ḫi-na-a ik-nu-uk-ma ú-šé-bi₄-il₅ 3 GÍN KÙ.BABBAR a-ḫa-ma ša iš-ra-tim i li-bi₄ ḫi-na-a e-lá-ma i-šu